หุ้นไทยพุ่งตามภูมิภาค เก็งเจรจาการค้าสหรัฐและจีน แนวโน้มเป็นบวก
หุ้นไทยพุ่งตามภูมิภาค เก็งเจรจาการค้าสหรัฐและจีนแนวโน้มเป็นบวก
6 ธ.ค. 2562

หุ้นไทยพุ่งตามภูมิภาค เก็งเจรจาการค้าสหรัฐและจีนแนวโน้มเป็นบวก
ดัชนีหุ้นไทยเช้าวันนี้ ( 6 ธ.ค.)ปรับขึ้นกว่า 10 จุด ตามทิศทางตลาดภูมิภาค หลังการเจรจาการค้าระหว่างสหรัฐและจีน มีแนวโน้มเป็นบวก ขณะที่มีแรงซื้อนำเข้ามาในหุ้นขนาดใหญ่ นำโดย PTT , AOT และหุ้นกลุ่มไฟฟ้า ผลักดันภาพรวมการลงทุน
น.ส.ธีรดา ชาญยิ่งยงค์ ผู้อำนวยการฝ่ายวิเคราะห์หลักทรัพย์ บล.ฟิลลิป (ประเทศไทย) กล่าวว่า ตลาดหุ้นไทยปรับตัวขึ้นชดเชยเมื่อวานนี้ (5 ธ.ค.)ที่ตลาดภูมิภาคขึ้นตอบรับเจรจาการค้าระหว่างสหรัฐฯ และจีน ที่ได้พลิกกลับมาในเชิงบวก จากที่สหรัฐฯระบุว่าข้อตกลงการค้ากับจีนยังสามารถตกลงกันได้
อีกทั้งก่อนหน้านี้ ตลาดหุ้นไทยปรับตัวลงไปมากทำให้อาจได้รับแรงหนุนจากแรงซื้อของกองทุนรวมหุ้นระยะยาว (LTF) เข้ามาด้วย อย่างไรก็ดี ส่วนใหญ่นักลงทุนยังคงระมัดระวังการลงทุนอยู่ พร้อมให้แนวรับ 1,555 จุด ส่วนแนวต้าน 1,575-1,580 จุด